Rīga Preču I

Rīga Preču I bija dzelzceļa kravas stacija Rīgā, Skanstes apkaimē. Tā aizņēma teritoriju starp Pulkveža Brieža, Hanzas un Skanstes ielām. Tajā bija plašs sliežu ceļu parks vilcienu pieņemšanai, nosūtīšanai, vagonu šķirošanai, preču pagalms, iekraušanas un izkraušanas ceļi, kravas platformas un noliktavu ēkas.Rīgas Preču stacijas teritorija PSRS ģenerālštāba kartē Stacijas ceļus un ēkas nojauca 2009. gadā, lai atbrīvotu vietu finanšu darījumu kvartālam. 2016. gadā šeit tika uzsākta jauna pilsētas kvartāla "New Hanza City" būvniecība.Topošais “New Hanza City” kvartāls – pilsēta pilsētā ar 7 jaunām ielām Kā pirmās tika uzbūvētas Mihaila Tāla iela un Gustava Kluča iela.

2018. gada februārī jaunā kvartāla attīstības projekts koriģēts ABLV bankas pašlikvidācijas dēļ. Šobrīd teritorijā uzcelts kultūras centrs "Hanzas perons".

 Vēsture 
1903. gadā no Brasas—Rīgas-Krasta līnijas (toreiz tas bija atzarojums uz Andrejsalas elevatoru) 2. kilometra Ganību posteņa izbūvēja vēl vienu 2 km garu atzaru, kura galā iekārtoja Rīgas Preču staciju. Padomju laikā staciju dēvēja par 1. Preču staciju, lai atšķirtu no 2. Preču stacijas, kas atradās starp Jāņavārtiem un Aconi. Mūsdienās pēdējo sauc vienkārši par Rīgas Preču staciju. Agrāk arī tagadējo Torņakalna stacijas B parku sauca par Rīgas 3. Preču staciju.

Pēc stacijas nojaukšanas bija arī projekts ierīkot šeit otru pasažieru staciju un autoostu.Iekustējies Skanstes stacijas projekts Mūsdienās saglabāta vēsturiskā dzelzceļa noliktavas ēka Hanzas un Pulkveža Brieža ielas stūrī, ko pārbūvēja par multifunkcionālu kultūras centruRīgas Preču stacija un 2019. gada 17. augustā atkāja kā kultūras un izklaides centru "Hanzas perons".

 Ārējās saites 
 Ganību placis Rīgā, kas gaida 160 miljonus eiro
 Preču stacijas teritorija 2008. gadā 

 Atsauces 

Kategorija:Dzelzceļa satiksme Rīgā
Kategorija:Bijušās dzelzceļa stacijas Latvijā
Kategorija:Skanste